text: ақайдың қасені (1859-1931), қоғам қайраткері. 16 жыл қу елінің болысы қызметін атқарып, ел арасына жаңалық енгізуші, білім мен өнерді қолдаушы болған. ата қонысында орналасқан қоянды жәрмеңкесінің өркендеуіне, орыс, татар, өзбек көпестерімен сауда-саттықтың дамуына көп күш салған. дүкен ұстап, қыр қазағының өнеркәсіп өнімдеріне сұранысын өтеуге тырысқан. егін егіп, мал тұқымын жақсарту мен айналысқан. еуропалық үлгідегі қазақ-орыс мектебін ашып, оны бітіргендерді өз қаражатымен қарқаралы, семей, омбы оқу орындарында оқытқан. әнші, күйші, серілерді, фельдшер, ісмер адамдарды жанында ұстаған. балуандарымен, жүйрік аттары мен даңқы жайылған. *1905 ж. қарқаралы петициясын бірі болды. *1910 ж. қазақтарды патша үкіметіне бағынбауға, сырттан көшіп келушілерге жер бермеуге, қазақстанды ресей империясынан бөліп алуға үгіттеді деген айып тағылып, әкімшілік жағынан жауапқа тартылды. *1917 ж. 16 наурызда қарқаралы уезі қазақ комитетінің мүшесі болып сайланды. *1918-1920 ж. алашорданың елдегі сүйеніштерінің бірі болды. *1921-22 ж. кеңес орындарына елге сыйлы азаматтардың сайлануына ықпал жасады. аштыққа ұшыраған торғай еліне семей өңірінен жәрдем малын жинастыруға ат салысты. мал-мүлкі әлденеше рет тәркіленді. *1927 ж. қызылжарға, одан башқұртстанға кетуге мәжбүр етілді.